দুৰ্গা মূৰ্তি বিসৰ্জনৰ সময়তে জলপাইগুৰিত ঘটিল দুৰ্যোগ। হঠাতে নদীৰ পানীৰ স্তৰ বৃদ্ধি পোৱাত বহু লোকক পানীৰ সোঁতে উটুৱাই লৈ যায়। বংগৰ জলপাইগুৰি জিলাৰ মালবজাৰত ঘটিছে এই অঘটন। প্ৰতিমা বিসৰ্জন দিবলৈ অহা বহুলোক মাল নদীত উটি যায়। ঘটনাটোত বহু মানুহ নদীৰ মাজত আবদ্ধ হৈ পৰে।
অগ্নি নিৰ্বাপক বাহিনী আৰু আৰক্ষী ঘটনাস্থলীত উপস্থিত হৈ উদ্ধাৰ অভিযান চলায়।। আৱদ্ধ লোকসকলক উদ্ধাৰ কৰিবলৈ যুদ্ধকালীনভাবে নামি পৰে প্রসাশনৰ লোক । প্ৰশাসনৰ উদ্যোগত জেচিবি ব্যৱহাৰ কৰি উদ্ধাৰ কাৰ্য চলোৱা হয়। স্থানীয় সূত্ৰৰ মতে পাহাৰৰ পৰা হঠাতে পানী নামি অহাৰ ফলতে নৈ খনত জলস্তৰ বৃদ্ধি পায়।
প্ৰশাসনে প্ৰকাশ কৰা মতে , কমেও ২০২৫ জন লোক সন্ধানহীন হৈ আছে।জিলা দণ্ডাধীশ মৌমিতা গোদাৰা বসুৱে কয় যে ৮ জন লোকৰ ইতিমধ্যে মৃত্যু হৈছে। তেওঁলোকৰ ভিতৰত যুৱক-যুৱতী আৰু বয়সীয়াল লোকো আছে। বিসৰ্জনৰ সময়ত বহু লোক নদীৰ মাজৰ বালিত থিয় হৈ আছিল। তেওঁলোকৰ বহুতকে উদ্ধাৰ কৰা হৈছিল। অৱশ্যে, কিমান জন উটি গৈছে সেয়া সঠিককৈ কোৱা সম্ভৱ হোৱা নাই। আহতসকলক চিকিৎসালয়ত ভৰ্তি কৰোৱা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
